ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
नवी दिल्ली, 25 एप्रिल 2022
देशव्यापी कोविड प्रतिबंधक लसीकरण मोहिमे अंतर्गत आतापर्यंत 187 कोटी 71 लाख लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 16,522 आहे
उपचाराधीन रुग्णांचे प्रमाण 0.04% आहे
रुग्ण बरे होण्याचा दर सध्या 98.75% आहे.
गेल्या 24 तासात 1,862 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,25,21,341 वर
गेल्या 24 तासात 2,541 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 83.50 कोटी चाचण्या करण्यात आल्या. गेल्या 24 तासात 3,02,115 चाचण्या करण्यात आल्या.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100
रेल्वे मंत्रालय
मुंबई महानगर क्षेत्रासाठी पहिली ऑक्सिजन एक्सप्रेस कळंबोलीत दाखल
मुंबई, 26 एप्रिल 2021
लिक्विड मेडिकल ऑक्सिजन  ने भरलेले तीन टँकर घेऊन रो-रो सेवा 25 एप्रिल, 2021 रोजी संध्याकाळी 18.03 वाजता गुजरातमधील हापा येथून निघाली आणि 26 एप्रिल, 2021 रोजी सकाळी 11.25 वाजता महाराष्ट्रातील कळंबोलीला पोहोचली. ऑक्सिजन एक्स्प्रेसच्या जलद वाहतुकीसाठी ग्रीन कॉरिडॉर देण्यात आला होता. रेल्वे मंत्रालयामार्फत चालविल्या जाणाऱ्या ऑक्सिजन एक्सप्रेस गाड्यांद्वारे देशभरातील कोविड-19 रूग्णांच्या उपचारासाठी वैद्यकीय ऑक्सिजन उपलब्ध करुन देण्यात येत आहे.
ऑक्सिजन एक्सप्रेसने आपल्या गंतव्यस्थानी पोहोचण्यासाठी 860 किलोमीटरचा प्रवास केला आहे. या टँकरमध्ये अंदाजे 44 टन लिक्विड मेडिकल ऑक्सिजन भरलेला आहे. ऑक्सिजन एक्सप्रेसच्या सुरळीत वाहतुकीसाठी कळंबोली कारशेड येथे आवश्यक ती व्यवस्था करण्यात आली आहे. ऑक्सिजन एक्सप्रेस हापा येथून विरंगम, अहमदाबाद, वडोदरा, सुरत, वसई रोड आणि भिवंडी रोड मार्गे सुरक्षेचे सर्व निकष पाळत कळंबोलीला पोहोचली आहे. जामनगरमधील मेसर्स रिलायन्स इंडस्ट्रीजकडून या ऑक्सिजन टँकरचा पुरवठा करण्यात आला आहे.
रेल्वेने आतापर्यंत मुंबई ते विशाखापट्टणम मार्गे नागपूर ते नाशिक आणि लखनौ ते बोकारो आणि परत अशी ऑक्सिजन एक्सप्रेस चालविली असून 25.4.2021 पर्यंत सुमारे 150 टन लिक्विड ऑक्सिजन आणला आहे. अशा प्रकारच्या आणखी ‘ऑक्सिजन एक्सप्रेस’ देशाच्या विविध भागात चालवणे नियोजित आहे.Source: PRO, Central Railway

S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
पंतप्रधान कार्यालय
जीसॅट-11 च्या यशस्वी प्रक्षेपणाबद्दल इस्रोचे पंतप्रधानांकडून अभिनंदन
(नवी दिल्ली, 5 डिसेंबर 2018
जीसॅट-11 या उपग्रहाच्या यशस्वी प्रक्षेपणाबद्दल पंतप्रधान नरेंद्र मोदी यांनी इस्रोचे अभिनंदन केले आहे.
आपल्या अंतराळ कार्यक्रमातला महत्वाचा टप्पा, यामुळे दुर्गम भाग दूरसंवाद जाळ्याने जोडले जाऊन करोडो भारतीयांच्या जीवनात परिवर्तन घडेल. जीसॅट-11 या सर्वात अवजड, मोठ्या आणि अती प्रगत अशा या उपग्रहाच्या यशस्वी प्रक्षेपणाबद्दल इस्रोचे अभिनंदन.
कल्पक आणि यशस्वी कामगिरीसाठी नवनवी उद्दिष्टं ठेवणाऱ्या आमच्या शास्त्रज्ञांचा संपूर्ण भारताला अभिमान आहे. त्यांचे उल्लेखनीय कार्य प्रत्येक भारतीयाला स्फूर्तीदायी आहे अशा शब्दात पंतप्रधानांनी प्रशंसा केली आहे.
N.Sapre/N.Chitale/P.Kor
पंतप्रधान कार्यालय
पंतप्रधानांची गुजरात यात्रा संपन्न
हजिरा येथील ‘आरमोअर्ड सिस्टीम कॉम्प्लेक्स’ राष्ट्राला अर्पण
नवसारी येथील कॅन्सर रुग्णालयाची आधारशिला ठेवली
नवी दिल्ली, 19 जानेवारी 2019
पंतप्रधान नरेंद्र मोदी यांनी हजिरा येथील एलएनटी आरमोअर्ड सिस्टीम कॉम्प्लेक्सचे आज लोकार्पण केले. त्यांनी या प्रकल्पाला भेट देऊन या प्रकल्पाच्या नविनतम ऊर्जेमध्ये रुची दाखवली. तसेच नवसारी येथे पंतप्रधानांनी निराली कॅन्सर रुग्णालयाची आधारशिला ठेवली. या रुग्णालयामुळे स्थानिक लोकांना कॅन्सरवरील उपचार घेणे सोयीस्कर जाणार आहे.
तीन दिवसांच्या भेटी दरम्यान गुजरातचा दौरा आटपून ते सिल्व्हासा आणि मुंबई येथे प्रयाण करणार आहेत.
पंतप्रधानांच्या गुजरात दौऱ्याच्या पहिल्या दिवशी व्हायब्रंट गुजरात परिषदेत ‘प्लॅगशिप जागतिक व्यापार शो’ आणि एक्झीबिशन सेंटरचे उद्घाटन त्यांनी केले. तसेच पंतप्रधानांनी राज्य कला केंद्राचे अनावरण आणि अहमदाबाद येथे सरदार वल्लभभाई पटेल वैद्यकीय विज्ञान आणि संशोधन संस्था या सुपर स्पेशालिटी पब्लिक हॉस्पिटलचे सुध्दा उद्घाटन केले. या प्रसंगी बोलतांना पंतप्रधान म्हणाले की, विकासाच्या समान संधी उपलब्ध व्हाव्यात यासाठी नवीन भारताच्या उभारणीत ‘सबका साथ, सबका विकास’ या मूलमंत्राने आम्ही मार्गस्थ आहोत.
साबरमती नदीसमोर अहमदाबाद शॉपिंग फेस्टीव्हल 2019 चे पंतप्रधानांच्या हस्ते उद्घाटन हे एक वेगळे आकर्षण होते. यावेळी बोलतांना पंतप्रधान म्हणाले की, देशात व्यावसायिक सुदृढ वातावरण निर्माण व्हावे, यासाठी त्यांचे सरकार निरंतर प्रयत्न करीत आहेत.
पंतप्रधानांनी दुसऱ्या दिवशी सुरु होणाऱ्या व्हायब्रंट गुजरात परिषद 2019 ला भेट दिली. तसेच गांधीनगर येथील नवव्या महात्मा मंदिर प्रदर्शनी / परिषदेचे उद्घाटन केले. यावेळी बोलतांना पंतप्रधान म्हणाले की, भारताशी व्यावसाय सुलभीकरण करणे ही एक सुवर्ण संधी आहे.
या कालावधीमध्ये त्यांनी उझबेगिस्तानचे राष्ट्राध्यक्ष शौकत मिरझीयो येव्ह, सेझ रिपब्लिकचे पंतप्रधान अँड्रीच बॅबिज, माल्टाचे पंतप्रधान डॉ. जोसेफ मस्कत आणि डेन्मार्कचे पंतप्रधान लार्स लोके रास्मुझेन यांची 18 जानेवारीला भेट घेतली. गुजरातच्या गांधीनगर मधील दांडी कुटीर येथे ‘थ्री डी लेसर प्रोजेक्शन शो’ नंतर त्यांनी द्विराष्ट्रीय संवाद साधला.
व्हायब्रंट गुजरात परिषदेत उद्योग जगतातील कॅप्टन्सनी विविध प्रकल्पांमध्ये गुंतवणूक मालिका घोषित केली.
B.Gokhale/D. Rane
(Visitor Counter : 55
पंतप्रधान कार्यालय
मोरबीमधील दुर्घटनेतील पीडितांसाठी पंतप्रधान राष्ट्रीय मदत निधीमधून सानुग्रह मदत पंतप्रधानांकडून जाहीर
मोरबीमधील दुर्घटनेतील पीडितांसाठी पंतप्रधान राष्ट्रीय मदत निधीमधून सानुग्रह मदत पंतप्रधान नरेंद्र मोदी यांनी जाहीर केली आहे.
पंतप्रधान कार्यालयाने ट्विट केले;
''पंतप्रधान @narendramodi यांनी मोरबी येथील दुर्घटनेत मृत्यू झालेल्या प्रत्येकाच्या वारसाला पंतप्रधान राष्ट्रीय मदत निधीमधून 2 लाख रुपयांची तर जखमींना 50,000 रुपयांची सानुग्रह मदत जाहीर केली आहे.''
राष्ट्रपती कार्यालय
राष्ट्रपती द्रौपदी मुर्मू 24 ते 26 मे दरम्यान झारखंडच्या दौ-यावर
नवी दिल्ली, 23 मे 2023
राष्ट्रपती द्रौपदी मुर्मू 24 ते 26 मे, 2023 या काळात झारखंडच्या दौ-यावर जाणार आहेत.
या झारखंड भेटीमध्ये 24 मे रोजी राष्ट्रपती द्रौपदी मुर्मू यांच्या हस्ते झारखंड उच्च न्यायालयाच्या नवनिर्मित भवनाचे उद्घाटन करण्यात येणार आहे.
25 मे 2023 रोजी, राष्ट्रपती द्रौपदी मुर्मू खुंटी येथे केंद्रीय आदिवासी व्यवहार मंत्रालयाने आयोजित केलेल्या महिला संमेलनाला उपस्थित राहणार आहेत. तसेच रांची येथील नामकुम मधील भारतीय माहिती आणि तंत्रज्ञान संस्थेच्या दुसऱ्या दीक्षांत समारंभाला त्या उपस्थित राहतील. त्याच दिवशी संध्याकाळी रांची येथील राजभवनात झारखंड सरकारने राष्ट्रपती मुर्मू यांच्या सन्मानार्थ आयोजित केलेल्या नागरी स्वागत समारंभाला त्या उपस्थित राहतील.N.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
रेल्वे मंत्रालय
"चारधाम यात्रेकरूंना बीजी लिंकच्या नंतरही वेगवान, सुरक्षित आणि आरामदायी प्रवासाची सुविधा मिळाली पाहिजे " - पियुष गोयल
रेल्वे, वाणिज्य आणि उद्योग आणि ग्राहक व्यवहार, अन्न आणि सार्वजनिक वितरण मंत्री पियुष गोयल यांनी चार धाम प्रकल्पांच्या शेवटच्या मैलापर्यंत जोडणाऱ्या संपर्क योजनांचा घेतला आढावा
चार धाम म्हणजेच यम्नोत्री, गंगोत्री, केदारनाथ आणि बद्रीनाथसाठी नवीन बीजी रेल्वे कनेक्टिव्हिटीसाठी अंतिम स्थान सर्वेक्षण  पूर्णत्वाच्या जवळ
चार धाम यात्रेकरूंना यात्रेच्या शेवटच्या ठिकाणापर्यंत वेगवान, सुरक्षित आणि आरामदायक प्रवासाची सुविधा मिळायला हवी, असे रेल्वे आणि वाणिज्य व उद्योग आणि ग्राहक व्यवहार, अन्न व सार्वजनिक वितरण मंत्री पियुष गोयल यांनी सांगितले. चार धाम प्रकल्पाच्या शेवटच्या मैलापर्यंत जोडणी करणाऱ्या संपर्क योजनांचा आढावा घेतल्यानंतर ते बोलत होते.
नागरिकांसाठी आरामदायी सोयीसुविधा तसेच त्यांची सुरक्षितता लक्षात घेऊन सर्व पर्यायांचा सविस्तर आढावा घेण्याचे निर्देश त्यांनी संबंधित अधिकाऱ्यांना दिले. प्रकल्प पूर्ण होईपर्यंतच्या सविस्तर खर्चासह यात्रेच्या शेवटच्या टप्प्यातील संपर्क व्यवस्थेचे पर्याय तपासले जातील, असे ते म्हणाले.
पर्यटनाच्या आवश्यकता पूर्ण करण्यासाठी आणि यात्रेकरूंना सुरक्षितपणे आणि वेळेत मंदिरात पोहोचणे सोयीचे व्हावे, यासाठी प्रकल्पाचे सर्वंकष नियोजन करणे आवश्यक आहे, असे ते म्हणाले.
चार धाम म्हणजेच यम्नोत्री, गंगोत्री, केदारनाथ आणि बद्रीनाथ यांना नवीन बीजी रेल्वेने जोडण्यासाठी अंतिम स्थान सर्वेक्षण  पूर्ण होत आले आहे.
केदारनाथ आणि बद्रीनाथ रेल्वे जोडणी कर्णप्रयाग स्थानकापासून सुरु होईल. 125 किलोमीटर लांबीच्या ऋषिकेश-कर्णप्रयाग नवीन बीजी रेल्वेमार्ग प्रकल्पाचा हा भाग आहे. गंगोत्री आणि यम्नोत्री रेल्वे जोडणी सध्याच्या डोईवाला स्थानकापासून सुरु होईल. चार धाम बीजी रेल्वे कनेक्टिव्हिटी सर्वेक्षणानुसार नवीन बीजी रेल्वे मार्गाचे टर्मिनल स्थानक बार्कोट, उत्तरकाशी, सोनप्रयाग आणि जोशीमठ येथे संपत आहे. उभी चढण असलेला भूभाग आणि बीजी रुलिंग ग्रेडियंट्स मर्यादा यामुळे ही ठिकाणे चार धाम मंदिरापासून दूर आहे.
पर्यटनाच्या गरजा पूर्ण करण्यासाठी तसेच यात्रेकरूंना सुरक्षितपणे आणि वेळेत मंदिरात पोहोचणे सोयीचे व्हावे, यासाठी मंदिरांना नवीन बीजी रेल्वे टर्मिनल स्थानकांना जोडण्यासाठी रिकनायसन्स इंजिनिअरिंग सर्वेक्षण  केले जात आहे. पर्यावरण-स्नेही, सुरक्षित आणि त्याच बरोबर पर्यटकांना आकर्षण वाटेल, अशी योग्य व्यवस्था निवडणे हा त्यामागचा उद्देश आहे.
देशभरातील यात्रेकरू उत्तराखंड राज्यातील चारधामला मोठ्या संख्येने भेट देतात. त्याचबरोबर देशी-परदेशी पर्यटकही ट्रेकिंग आणि स्थलदर्शनासाठी या ठिकाणाकडे आकर्षित होतात. तिथवर पोहोचण्याचा सध्याचा रस्ते मार्ग ठिसूळ डोंगराळ उतारांमधून जातो. त्यामुळे या प्रवासात भार, क्षमता, सुरक्षा आणि वेगाशी संबंधित गंभीर समस्या उद्भवतात. या चार ठिकाणांना रेल्वेने जोडल्यामुळे तिथवरचा प्रवास अधिक सुरक्षित, किफायतशीर, आरामदायक, पर्यावरणस्नेही होईल आणि सर्व ऋतूंमध्ये त्या ठिकाणी प्रवास करणे शक्य होईल.
संरक्षण मंत्रालय
100 नव्या सैनिकी शाळांमध्ये प्रवेश घेऊ इच्छिणाऱ्या विद्यार्थ्यांसाठी ई-समुपदेशन
नवी दिल्ली, 6 फेब्रुवारी 2022
देशभरात 100 नवीन सैनिक शाळा स्थापन करण्याच्या सरकारच्या उद्दिष्टाला अनुलक्षून, सैनिक स्कूल सोसायटी द्वारे  प्रवेशप्रक्रियेसाठी ई-समुपदेशन आयोजित करण्यासाठी स्वयंचलित प्रणाली विकसित केली जात आहे. सैनिक शाळांमध्ये प्रवेशासाठी ई-समुपदेशन पध्दतीला प्रथमच आरंभ होत आहे. देशभरातील विद्यार्थ्यांसाठी सैनिकीशाळेच्या अभ्यासक्रमाबरोबरच राष्ट्रीय शैक्षणिक धोरणाशी सुसंगतपणे वाटचाल करण्याची संधी उपलब्ध करून देण्याच्या सरकारच्या संकल्पनेचा भाग म्हणून स्थापन करण्यात आलेल्या सर्व नवीन शाळांसाठी ही प्रणाली लागू होईल.
प्रक्रिया
सैनिक स्कूल सोसायटी  विद्यार्थ्यांना ई-समुपदेशनासाठी अर्ज करण्याची माहिती देण्यासाठी वेळोवेळी व्यापकपणे प्रसिद्धी देईल. सैनिक स्कूल सोसायटी  ने वेळोवेळी जाहीर केलेल्या पात्रतेपेक्षा अधिक गुण असणाऱ्या वैयक्तिक अर्जदार विद्यार्थ्यांना ई-मेल किंवा मोबाईल नंबर द्वारे एक लिंक पाठवली जाईल. त्याच वेळी, नवीन सैनिक शाळांना श्रेणी आणि लिंगनिहाय माहिती तसेच रिक्त पदांची संख्या उपलब्ध करण्यासाठी योग्य ती संधी प्रदान केली जाईल. विद्यार्थ्यांना www.sainikschool.ncog.gov.in या वेब पोर्टलवर दिलेल्या लिंकद्वारे नोंदणी करण्यास आणि त्यांच्या तपशीलांची पडताळणी करण्यास सांगितले जाईल. विद्यार्थ्यांना 10 शाळा निवडण्याचा पर्याय दिला जाईल. त्यानंतर, विद्यार्थ्यांना शाळांचे वाटप त्यांच्या श्रेणी आणि शाळांच्या निवडीच्या आधारे केले जाईल आणि ई-समुपदेशन पोर्टलद्वारे निकाल घोषित केला जाईल. अर्जदार विद्यार्थ्याला दिलेली शाळा स्वीकारणे आवश्यक आहे किंवा समुपदेशनाच्या दुसऱ्या फेरीच्यावेळी विचार केला जाणारा पर्याय सूचित करणे आवश्यक आहे किंवा पुढील विचारासाठी इच्छुक नाही, असे कळवावे लागेल. ज्या विद्यार्थ्यांनी त्यांच्या निवडी स्वीकारल्या/नक्की केल्या आहेत त्यांना प्रत्यक्ष पडताळणीच्या तारखा कळवल्या जातील.
विद्यार्थ्यांच्या प्रत्यक्ष पडताळणीनंतर त्यांचा डेटाबेस अद्ययावत करण्यासाठी नवीन सैनिक शाळांना रिअल टाईम आधारावर ज्या विद्यार्थ्यांनी त्यांच्या पर्यायाची निवड नक्की केली आहे, त्यांची यादी दिसेल. तसेच , निश्चित तारीख आणि वेळेनंतर जागा भरल्या नाहीत तर पहिल्या फेरी-I नंतर समुपदेशनाच्या दुसऱ्या फेरीद्वारे -II भरल्या जातील. ज्या विद्यार्थ्यांनी पहिल्या फेरी-I मध्ये जागा स्वीकारल्या नाहीत/निवड निश्चित केली नाही, त्यांना ई-समुपदेशनाच्या दुसऱ्या फेरीत -II उर्वरित जागा निवडण्याचा पर्याय दिला जाईल.
लाभ
ई-समुपदेशनासाठी ही स्वयंचलित प्रणाली प्रवेश प्रक्रियेतील संपूर्ण पारदर्शकता सुनिश्चित करेल. ही प्रक्रिया सर्व हितसंबंधित शाळा, विद्यार्थी आणि प्रशासकीय अधिकारी यांच्यासाठी कमी खर्चिक आणि वापरण्यास सानुकूल अशी असेल. यामुळे संपूर्ण प्रक्रियेचे रिअल-टाइम मॉनिटरिंग होईल आणि प्रत्येक टप्प्यावर आवश्यक कृती देखील करता येईल.
N.Chitale/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225
युवा व्यवहार आणि क्रीडा मंत्रालय
केंद्रीय क्रीडा आणि युवा व्यवहार मंत्री अनुराग सिंह ठाकूर यांनी यंदाच्या हिरो आशियाई अजिंक्यपद स्पर्धेच्या करंडकाचे केले अनावरण
‘पास द बॉल ट्रॉफी टूर’ मोहीमही सुरू
भारत आशियाई अजिंक्यपद स्पर्धेचा करंडक चौथ्यांदा जिंकून इतिहास घडवेल : अनुराग सिंह ठाकूर यांचा विश्वास
नवी दिल्ली, 13 जुलै 2023
युवा व्यवहार आणि क्रीडा तसेच माहिती आणि प्रसारण मंत्री अनुराग ठाकूर यांनी आज नवी दिल्लीतील मेजर ध्यानचंद नॅशनल स्टेडियमवर हिरो एशियन चॅम्पियन्स ट्रॉफी, चेन्नई 2023 च्या प्रतिष्ठित करंडकाचे अनावरण केले. यावेळी त्यांनी ‘पास द बॉल ट्रॉफी टूर’ मोहिमेचा शुभारंभ केला.
3 ऑगस्ट 2023 पासून ही स्पर्धा सुरू होणार आहे. त्यात भारत, कोरिया, मलेशिया, जपान, पाकिस्तान आणि चीन हे देश सहभागी होणार आहेत.
हा करंडक दौरा महत्त्वाचा आहे कारण यामुळे उत्साह निर्माण होतो, जागरूकता निर्माण होते, असे त्यांनी सांगितले. त्यानिमित्ताने युवा खेळाडू करंडक पाहण्यासाठी येतात आणि एक दिवस टीम इंडियाचा भाग होण्याचे स्वप्न बघतात, असे ते म्हणाले. भारत चौथ्यांदा आशियाई चॅम्पियन्स करंडक जिंकून इतिहास घडवेल असा विश्वास त्यांनी व्यक्त केला.
चेन्नई या स्पर्धेचे यजमानपद चांगल्या रीतीने भूषवेल अशी अपेक्षा त्यांनी व्यक्त केली.सहकारी संघीय राज्य आणि स्पर्धात्मक संघीयवादावर केंद्र सरकारचा विश्वास आहे आणि हे क्रीडा क्षेत्रालाही लागू आहे, असे ते म्हणाले. सहकार्यामुळे या स्पर्धेला अमाप यश मिळेल आणि सगळ्या देशाचे संघ भारतातून चांगल्या आठवणी घेऊन जातील, असे ते म्हणाले. सर्वोत्तम संघाला विजेतेपद मिळाले पाहिजे आणि या स्पर्धेत सर्वोत्तम कामगिरी झाली पाहिजे, अशी अपेक्षा त्यांनी व्यक्त केली. त्यांनी हॉकी इंडिया आणि स्पर्धेशी निगडित सर्वांना पुढील वाटचालीसाठी शुभेच्छा दिल्या.
या कार्यक्रमाला हॉकी इंडियाचे अध्यक्ष पद्मश्री डॉ. दिलीप कुमार तिर्की, हॉकी इंडियाचे सरचिटणीस भोला नाथ सिंग हे देखील उपस्थित होते.
या कार्यक्रमानंतर, तामिळनाडू राज्यातील जिल्ह्यांना भेट देण्यापूर्वी हा करंडक दिल्ली, चंदीगड, गुवाहाटी, पाटणा, भुवनेश्वर, रांची, बंगलोर, त्रिवेंद्रम आणि यजमान शहर चेन्नई यासह भारतातील अनेक शहरांमध्ये फिरेल. हॉकी चाहत्यांमध्ये जोश निर्माण करणे आणि भारतीय पुरुष हॉकी संघाला पाठिंबा मिळवून देण्यासाठी वातावरण निर्मिती करणे हा ‘पास द बॉल ट्रॉफी टूर’ मोहिमेचे उद्देश आहे.
हा करंडक डिझायनर संजय शर्मा यांनी तयार केला आहे. पितळ, ॲल्युमिनियम आणि तांबे यांच्या सुरेख संयोगातून त्याची अत्यंत कुशलतेने निर्मिती केली आहे. त्यावर निकेल आणि सोन्याचा मुलामा चढवला गेला आहे.
ही स्पर्धा 3 ऑगस्ट ते 12 ऑगस्ट 2023 या कालावधीत होणार आहे. स्टार स्पोर्ट्स, डिस्ने + हॉटस्टारवर या स्पर्धेचे थेट प्रक्षेपण केले जाईल. भारताबाहेर सामने पाहण्यासाठी वॉच हॉकीवरही ते थेट प्रक्षेपित केले जाईल. प्रसारमाध्यमे येथे अधिस्वीकृतीसाठी अर्ज करू शकतात
https://accred.media.dnanetworks.in/Asian-Champions-Trophy/act/app.
N.Chitale/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
कोळसा मंत्रालय
कोळसा खाण क्षेत्रात प्रतिष्ठित खाण विकासक आणि परिचालन पाहणाऱ्यांना सहभागी करून घेण्याचे प्रयत्न
खुल्या जागतिक निविदांद्वारे, कोळसा खाण क्षेत्रात प्रतिष्ठित खाण विकासक तसेच खाणींचे परिचालन पाहणाऱ्यांना  सहभागी करुन घेण्याचा, देशांतर्गत कोळसा उत्पादन वाढवण्याचा आणि शक्य तितक्या प्रमाणात आयात अवलंबित्व कमी करण्याचा कोळसा मंत्रालयाचा मानस आहे. यासाठीचा करार कालावधी 25 वर्षे किंवा खाणीचे आयुष्य यापैकी जे कमी असेल ते आहे.
राज्य सरकारच्या मालकीच्या कोळसा खाणी एमडीओच्या माध्यमातून कार्यान्वयनासाठी एकूण 15 ग्रीनफील्ड प्रकल्पांवर लक्ष ठेवून आहे. यात सुमारे 20600 कोटी रुपयांचे गुंतवणूक घटक आहेत. ते प्रामुख्याने भूसंपादन, पुनर्वसन आणि पुनर्वसनाशी संबंधित आहेत तर काही प्रकरणे रेल्वे संबधित आहेत.
सुमारे 169 दशलक्ष टन  एकूण क्षमता असलेल्या पंधरा प्रकल्पांपैकी अकरा प्रकल्प खुले आणि चार प्रकल्प भूमिगत खाणी आहेत. खुल्या प्रकल्पांची क्षमता 165 एमटी आहे, तर उर्वरित भूमिगत प्रकल्प आहेत.
एमओडी खाणींमधे उत्खनन करतील आणि मंजूर खाण योजनेनुसार कोळसा कंपन्यांना कोळसा वितरीत करतील. त्यांच्याशी केलेले करार दीर्घकालीन आधारावर असल्याने, खाण प्रकल्पांमधील संलग्न पायाभूत सुविधाही या खाजगी कंपन्यांद्वारे विकसित केल्या जातील.
कोल इंडिया लिमिटेडने  खाण विकासक आणि परिचालन पाहणाऱ्यांच्या माध्यमातून पाठपुरावा केल्या जाणार्या नऊ कोळसा प्रकल्पांसाठी स्वीकृती पत्र जारी केली आहेत. एकत्रितपणे, या प्रकल्पांची उत्पादन क्षमता सुमारे 127 दशलक्ष टन प्रति वर्ष आहे. उर्वरित सहा प्रकल्प निविदा प्रक्रियेच्या वेगवेगळ्या टप्प्यांवर आहेत.
आरोग्य आणि कुटुंब कल्याण मंत्रालय
कोविड-19 ची सद्यस्थिती
महाराष्ट्र आणि इतर काही राज्यांमध्ये कोरोना रुग्णांचा वाढता आकडा आणि म्युटंट स्ट्रेन एन440के आणि ई484क्यू यांचा थेट संबध नाही: आयसीएमआर
महाराष्ट्र आणि इतर काही राज्यांमध्ये कोरोना रुग्णांचा वाढता आकडा आणि कोविड 19 च्या म्युटंट स्ट्रेन एन440 के आणि ई484 क्यू यांचा थेट संबध नाही. कोविड 19 शी संबधित साप्ताहिक पत्रकार परिषदेत आज आयसीएमआरचे महासंचालक डॉ. बलराम भार्गव यांनी हे स्पष्ट केले.
हे दोन विषाणूंचे स्ट्रेन इतर देशांमध्येही सापडले आहेत आणि ते भारतापुरतेच मर्यादित नाहीत असे भार्गव यांनी पुढे सांगितले. शिवाय, ते यापूर्वी भारतातील काही राज्यांमध्ये देखील आढळले आहेत. मार्च आणि जुलै 2020 च्या सुरुवातीच्या काळात महाराष्ट्रातील चार क्रमांमध्ये E484Q चे स्ट्रेन सापडले होते. तेलंगणा, आंध्र प्रदेश आणि आसाममध्ये मे आणि सप्टेंबर 2020 दरम्यान 13 वेगवेगळ्या प्रसंगी एन440 के म्युटंटची नोंद झाली आहे. महाराष्ट्रातील सध्या वाढत असलेला रुग्णांचा आकडा आणि सध्या चर्चेत असलेल्या म्युटंटचा काहीही संबध नाही.
असे असले तरीदेखील , परिस्थितीवर सतत नजर ठेवले जात आहे. पुढील वैज्ञानिक पुरावे हाती आल्यानंतर त्यांची माहिती देण्यात येईल असे त्यांनी सांगितले .
Jaydevi PS/S.Mhatre/P.Kor
अर्थ मंत्रालय
वर्ष 2020-21 साठी जीएसटी भरपाईची आवश्यकता पूर्ण करण्यासाठी कर्ज घेण्याचे पर्याय
नवी दिल्ली, 29 ऑगस्ट 2020
27 ऑगस्ट 2020 रोजी, जीएसटी परिषदेच्या 41 व्या बैठकीत झालेल्या चर्चेनुसार वर्ष 2020-21 साठी जीएसटी भरपाईची आवश्यकता पूर्ण करण्यासाठीचे राज्यांना कर्ज घेण्याचे दोन पर्याय कळविण्यात आले आहेत, या प्रेस नोट सोबत यासंदर्भातील कागदपत्रे जोडण्यात आली असून, राज्यांनी 7 कार्यालयीन दिवसांमध्ये त्यांचे उत्तर कळवायचे आहे. यासंदर्भात अजून काही मुद्द्यांवरील स्पष्टीकरणाची गरज असल्यास 1 सप्टेंबर 2020 रोजी केंद्रीय वित्त सचिव आणि सचिव  यांच्यासोबत राज्य वित्त सचिवांची बैठक आयोजित करण्यात आली आहे.
कृपया परिशिष्ट पहाB.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
पंतप्रधान कार्यालय
बांदीपूर आणि मदुमलाई व्याघ्र प्रकल्पांना पंतप्रधानांनी दिली भेट
पंतप्रधान नरेंद्र मोदी यांनी आज कर्नाटक आणि तामिळनाडू मध्ये बांदीपूर आणि मदुमलाई व्याघ्र प्रकल्पांना भेट दिली. मदुमलाई व्याघ्र प्रकल्पात त्यांनी थेप्पाकडू हत्ती कॅम्पला सुद्धा भेट दिली आणि माहूत आणि कवाडी यांच्याशी संवाद साधताना हत्तींना खाऊही घातलं. ऑस्कर विजेता डॉक्युमेंटरी ‘एलिफंट व्हिस्परर्स’मध्ये चित्रीत केलेल्या गजपालकांशीही पंतप्रधानांनी संवाद साधला.
एका ट्विट संदेश मालिकेच्या माध्यमातून पंतप्रधान म्हणाले :-
“निसर्गरम्य बांदीपूरच्या व्याघ्र प्रकल्पात सकाळची सफर केली आणि भारताच्या वन्यजीव, नैसर्गिक सौंदर्य आणि विविधतेचं दर्शन घेतलं.
“बांदीपूर व्याघ्र प्रकल्पात या सर्वांची आणखी जास्त झलक अनुभवली”
“मदुमलाई व्याघ्र प्रकल्पात भव्य हत्तींचं दर्शन घडलं”
“अत्यंत छान अशा बोम्मन आणि बेल्ली यांच्यासह बोम्मी आणि रघुला भेटण्यात काय अवर्णनीय आनंद होता”
पंतप्रधान कार्यालयानं ट्विटच्या माध्यमातून म्हटलं आहे की :-
“पंतप्रधान नरेंद्र मोदी हे बांदीपूर आणि मदुमलाई व्याघ्र प्रकल्पाकडे निघाले आहेत”
आरोग्य आणि कुटुंब कल्याण मंत्रालय
कोविड-19 सद्यस्थिती
नवी दिल्ली, 3 एप्रिल 2020
देशामध्ये कोविड-19 प्रतिबंधासाठी, त्याचा फैलाव थांबवण्यासाठी आणि व्यवस्थापनासाठी सरकारने राज्ये/ केंद्रशासित प्रदेश यांच्यासोबत अनेक उपाययोजना केल्या आहेत.
त्यावर अतिशय उच्च स्तरावरून देखरेख केली जात आहे.
भारताचे राष्ट्रपती रामनाथ कोविंद यांनी आज कोविड-19 प्रतिबंधासाठी असलेल्या सज्जतेची सद्यस्थिती, नागरी समाजाची/ स्वयंसेवी संस्था/ खाजगी क्षेत्र यांची भूमिका आणि या महामारीची सर्वाधिक झळ बसू शकणाऱ्या वर्गावर भर देत या आजाराला थोपवण्यामध्ये रेड क्रॉसची भूमिका याबाबत राज्ये/ केंद्रशासित प्रदेश यांचे राज्यपाल आणि नायब राज्यपाल यांच्याशी व्हिडिओ कॉन्फरन्सिंगच्या माध्यमातून चर्चा केली.
या आपत्तीमुळे निर्माण झालेल्या अनिश्चिततेच्या काळात जनतेने दाखवलेली अभूतपूर्व शिस्त आणि संघभावना याची पंतप्रधान नरेंद्र मोदी यांनी आज देशाला उद्देशून केलेल्या भाषणात प्रशंसा केली. त्यांनी सोशल डिस्टन्सिंगच्या आवश्यकतेचा पुनरुच्चार केला आणि लॉकडाऊनची अंमलबजावणी करण्यासाठी प्रत्येक नागरिकाने सहकार्य करण्याचे आवाहन केले.
केंद्रीय आरोग्य आणि कुटुंब कल्याणमंत्री डॉ. हर्षवर्धन यांनी रुग्ण आणि त्यांच्या कुटुंबियांना डॉक्टर आणि आरोग्य सेवकांच्या कामात अडथळे न आणण्याचे आवाहन केले. देशभरात अग्रभागी राहून काम करणाऱ्या आरोग्य कर्मचाऱ्यांशी होणाऱ्या गैरवर्तनाबाबतही त्यांनी चिंता व्यक्त केली. हे आरोग्य कर्मचारी आपले कोरोना योद्धे आहेत आणि कोविड-19 सारख्या महामारीला आळा घालण्यासाठी आणि त्यावर नियंत्रण मिळवण्यासाठी सातत्याने काम करून देशसेवा करत आहेत आणि आतापर्यंत 156 रुग्ण बरे झाले असल्याने पंतप्रधानांनी देखील या कर्मचाऱ्यांच्या योगदानाची प्रशंसा केली असल्याचे त्यांनी सांगितले.
कोविड-19 च्या प्रशिक्षण सामग्री संदर्भात आरोग्य आणि कुटुंब कल्याण मंत्रालयाने सर्व राज्ये/ केंद्रशासित प्रदेशांना 2 एप्रिल 2020 रोजी एक मार्गदर्शक नियमावली जारी केली आहे. ही नियमावली https://www.mohfw.gov.in/pdf/AdvisoryforHRmanagement.pdf या ठिकाणी उपलब्ध आहे. यामध्ये क्षमतावृद्धी प्रशिक्षण आणि प्रत्यक्ष कार्यस्थळी देखरेखीच्या उपाययोजनांना बळकटी, विलगीकरण सुविधांचे वैद्यकीय व्यवस्थापन, अलगीकरण, मानसशास्त्रीय – सामाजिक काळजी, मालवाहतूकशास्त्र आणि पुरवठा साखळी व्यवस्थापन यांचा समावेश आहे.
आयसीयूमधील काळजी आणि व्हेंटिलेशन स्ट्रॅटेजीबाबत डॉक्टरांना आणि कोविड-19 रुग्णांची काळजी घेण्याचे परिचारिकांना ऑनलाईन प्रशिक्षण देखील एम्सकडून दिले जात आहे. या सर्व वेबिनारचे वेळापत्रक आरोग्य मंत्रालयाच्या संकेतस्थळावर https://www.mohfw.gov.in/ उपलब्ध आहे.
आतापर्यंत देशात 2301 रुग्णांवर उपचार सुरू आहेत आणि 56 रुग्णांचे मृत्यू झाले आहेत.156 रुग्ण बरे झाल्याने त्यांना रुग्णालयातून घरी पाठवण्यात आले आहे.
कोविड-19 शी सबंधित तांत्रिक मुद्दे, मार्गदर्शक सूचना आणि नियमावली संदर्भात अधिकृत आणि ताजी माहिती मिळवण्यासाठी नियमितपणे पुढील संकेतस्थळाला भेट द्या.
https://www.mohfw.gov.in/.
कोविड-19 शी सबंधित तांत्रिक प्रश्न technicalquery.covid19[at]gov[dot]in या ईमेलवर आणि इतर प्रश्न ncov2019[at]gov[dot]in या ईमेलवर पाठवता येतील.
कोविड-19 बाबत कोणतीही शंका दूर करण्यासाठी आरोग्य व कुटुंब कल्याण मंत्रालयाला फोन करा. हेल्पलाईन क्रमांक: +91-11-23978046 or 1075 . राज्ये/ केंद्रशासित प्रदेशांमधील क्रमांकाची यादी या ठिकाणी देखील उपलब्ध आहे.
https://www.mohfw.gov.in/pdf/coronvavirushelplinenumber.pdf
B.Gokhale/S.Patil/P.Malandkar
(Visitor Counter : 99
राष्ट्रपती कार्यालय
राष्ट्रपतींच्या प्रमुख उपस्थितीत इग्नूचा 36 वा दीक्षांत समारंभ संपन्न
नवी दिल्ली, 3 एप्रिल 2023
राष्ट्रपती द्रौपदी मुर्मू यांच्या प्रमुख उपस्थितीत आज  रोजी, नवी दिल्लीत, इग्नू म्हणजेच, इंदिरा गांधी राष्ट्रीय मुक्त विद्यापीठाचा 36 वा दीक्षांत समारंभ झाला.
अनेक विद्यार्थ्यांना त्यांच्या जबाबदाऱ्या आणि परिस्थितीचे अडथळे यामुळे त्यांचे उच्चशिक्षण सुरु ठेवणे कठीण जाते. अशा विद्यार्थ्यांना इग्नूसारख्या मुक्त शिक्षणसंस्था दूरस्थ शिक्षणाची व्यवस्था उपलब्ध करून देत, मदत करत आहे, असे राष्ट्रपती म्हणाल्या. अनेक नोकरदार, स्वयंउद्योजक देखील, आपली कौशल्ये-ज्ञान वाढवण्यासाठी , इग्नूमधून शिक्षण घेत आहेत, असेही त्यांनी नमूद केले. अशा ‘कमवा आणि शिका’ व्यवस्थेमुळे, दूरस्थ शिक्षण घेता घेता विद्यार्थी आपली अल्प रोजगारी दूर करु शकतात, असेही त्यांनी सांगितले. म्हणजेच, दूरस्थ शिक्षणाची एक व्यापक सामाजिक-आर्थिक उपयुक्तता आहे, असे त्यांनी विशद केले. इग्नू अशा सर्व विद्यार्थ्यांना दूरस्थ शिक्षण देत, त्यांची मोठीच सोय करत आहे, असेही त्या म्हणाल्या.
शिक्षणाची उपलब्धता वाढवण्यात, सर्वांपर्यंत शिक्षण पोहोचवण्यात इग्नू सारख्या संस्थांची भूमिका महत्वाची आहे, असेही त्या पुढे म्हणाल्या. दुर्गम भागातील, ग्रामीण भागातील तसेच आर्थिकदृष्ट्या मागास भागातील विद्यार्थ्यांना या संस्थांमुळे शिक्षणाची संधी मिळाली आहे. या विद्यापीठाच्या शैक्षणिक कार्यक्रमात असलेल्या लवचिकतेमुळे, अनेक विद्यार्थी, त्यांचे काम, कौटुंबिक आणि इतर जबाबदाऱ्या पार पाडता पाडता, उच्च शिक्षण पूर्ण करू शकले आहेत.
शिक्षणाच्या माध्यमातून देश बांधणीत देखील इग्नूची भूमिका महत्वाची आहे. राष्ट्रीय शिक्षण धोरण 2020 अंतर्गत, वर्ष 2035 पर्यन्त, देशात उच्च शिक्षण क्षेत्रातील नोंदणी 50 टक्क्यांपर्यन्त नेण्याचे उद्दिष्ट ठेवण्यात आले आहे. हे उद्दिष्ट साध्य करण्यात इग्नूचे योगदान अतिशय महत्वाचे ठरत आहे, असेही राष्ट्रपतींनी नमूद केले.
राष्ट्रपतींचे संपूर्ण भाषण ऐकण्यासाठी इथे क्लिक करा.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 80